text: Tønder Festival gav overskud for andet år i træk
  09 marts 2016 kl. 09.25
  De gode takter fra 2014 fortsætter for Tønder Festivalen. Forrige år var der overskud, og det samme gør sig gældende for 2015 med et overskud tæt på en halv million kroner.
  Det endelige årsregnskab er nu afsluttet, og resultatet er et overskud før skat på 425.000 kroner. Overskuddet er det samlede koncernresultat for både Tønder Festival Forening og Tønder Festival Fond. 
  - Vi er glade for at kunne melde et overskud ud for andet år i træk. Det er tilfredsstillende, at vi kommer ud med et pænt overskud for 2015, selv om vi solgte 400 færre partoutarmbånd, end i 2014. Til gengæld blev der solgt lidt flere endagsarmbånd, siger Kirstine Uhrbrand, administrativ leder af Tønder Festivalen i en pressemeddelelse.
  